CELEX: 22019D1069
Language: mt
Date: 2017-09-22 00:00:00
Title: Deċiżjoni tal-Kumitat Konġunt taż-ŻEE Nru 181/2017 tat-22 ta’ Settembru 2017 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/1069]

27.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 174/50
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 181/2017
         tat-22 ta’ Settembru 2017
         li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/1069]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) 2017/623 tat-30 ta’ Marzu 2017 li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwu għall-aċekinoċil, għall-amitraz, għall-kumafos, għad-diflufenikan, għall-flumekina, għall-metribużin, għall-permetrina, għall-piraklostrobin u għas-streptomiċina f’ċerti prodotti jew fuqhom (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament tal-Kummissjoni (UE) Nru 2017/624 tat-30 ta’ Marzu 2017 li jemenda l-Annessi II u V tar-Regolament (KE) Nru 396/2005 tal-Parlament Ewropew u tal-Kunsill dwar il-livelli massimi ta’ residwu għall-bifenażat, għad-daminożid u għat-tolilfluwanid f’ċerti prodotti jew fuqhom (2) għandu jiġi inkorporat fil-Ftehim ŻEE.
                  
               
                     (3)
                  
                  
                     Ir-Regolament tal-Kummissjoni (UE) 2017/626 tal-31 ta’ Marzu 2017 li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwi għall-aċetamiprid, għaċ-ċjantraniliprol, għaċ-ċipermetrina, għaċ-ċiprodinil, għad-difenokonażol, għall-etefon, għall-fluwopiram, għall-flutriafol, għall-flużapirossad, għall-imażapik, għall-imażapir, għal-lambda-ċjalotrin, għall-meżotrijon, għall-profenofos, għall-propikonażol, għall-pirimetanil, għall-ispirotetramat, għat-tebukonażol, għat-triażofos u għat-trifloksistrobin f’ċerti prodotti jew fuqhom (3) għandu jiġi inkorporat fil-Ftehim ŻEE.
                  
               
                     (4)
                  
                  
                     Ir-Regolament tal-Kummissjoni (UE) Nru 2017/627 tat-3 ta’ April 2017 li jemenda l-Annessi II, III u V tar-Regolament (KE) Nru 396/2005 tal-Parlament Ewropew u tal-Kunsill dwar il-livelli massimi ta’ residwu għall-fenpirossimat, triadimenol u triadimefon f’ċerti prodotti jew fuqhom (4) għandu jiġi inkorporat fil-Ftehim ŻEE.
                  
               
                     (5)
                  
                  
                     Din id-Deċiżjoni tikkonċerna l-leġiżlazzjoni rigward l-għalf u l-oġġetti tal-ikel. Il-leġiżlazzjoni dwar l-għalf u l-oġġetti tal-ikel ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tkun estiża għal-Liechtenstein, kif speċifikat fl-adattamenti settorjali għall-Anness I u fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (6)
                  
                  
                     L-Annessi I u II tal-Ftehim ŻEE jinħtieġ li għalhekk jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiżi li ġejjin jiżdiedu mal-punt 40 (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu II tal-Anness I tal-Ftehim ŻEE:
            
                        “—
                     
                     
                        
                           32017 R 0623: Ir-Regolament tal-Kummissjoni (UE) 2017/623 tat-30 ta’ Marzu 2017 (ĠU L 93, 6.4.2017, p. 1),
                     
                  
                        —
                     
                     
                        
                           32017 R 0624: Ir-Regolament tal-Kummissjoni (UE) 2017/624 tat-30 ta’ Marzu 2017 (ĠU L 93, 6.4.2017, p. 30),
                     
                  
                        —
                     
                     
                        
                           32017 R 0626: Ir-Regolament tal-Kummissjoni (UE) 2017/626 tal-31 ta’ Marzu 2017 (ĠU L 96, 7.4.2017, p. 1),
                     
                  
                        —
                     
                     
                        
                           32017 R 0627: Ir-Regolament tal-Kummissjoni (UE) 2017/627 tat-3 ta’ April 2017 (ĠU L 96, 7.4.2017, p. 44).”
                     
                  
         
            Artikolu 2
            L-inċiżi li ġejjin jiżdiedu mal-punt 54zzy (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu XII tal-Anness II tal-Ftehim ŻEE:
            
                        “—
                     
                     
                        
                           32017 R 0623: Ir-Regolament tal-Kummissjoni (UE) 2017/623 tat-30 ta’ Marzu 2017 (ĠU L 93, 6.4.2017, p. 1),
                     
                  
                        —
                     
                     
                        
                           32017 R 0624: Ir-Regolament tal-Kummissjoni (UE) 2017/624 tat-30 ta’ Marzu 2017 (ĠU L 93, 6.4.2017, p. 30),
                     
                  
                        —
                     
                     
                        
                           32017 R 0626: Ir-Regolament tal-Kummissjoni (UE) 2017/626 tal-31 ta’ Marzu 2017 (ĠU L 96, 7.4.2017, p. 1),
                     
                  
                        —
                     
                     
                        
                           32017 R 0627: Ir-Regolament tal-Kummissjoni (UE) 2017/627 tat-3 ta’ April 2017 (ĠU L 96, 7.4.2017, p. 44).”
                     
                  
         
            Artikolu 3
            It-testi tar-Regolamenti (UE) 2017/623, (UE) 2017/624, (UE) 2017/626 u (UE) 2017/627 bil-lingwa Iżlandiża u b’dik Norveġiża, li jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 4
            Din id-Deċiżjoni għandha tidħol fis-seħħ fit-23 ta’ Settembru 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE. (*1).
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-22 ta’ Settembru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 93, 6.4.2017, p. 1.
         
            (2)  ĠU L 93, 6.4.2017, p. 30.
         
            (3)  ĠU L 96, 7.4.2017, p. 1.
         
            (4)  ĠU L 96, 7.4.2017, p. 44.
         
            (*1)  Ma huwa indikat l-ebda rekwiżit kostituzzjonali.